kevin koththigoda, the sri lanka spinner's action is more froggier than paul adams
భలే యాక్షన్ గురు: శ్రీలంక స్పిన్నర్ వెరైటీ బౌలింగ్!
క్రికెట్‌లో విరుద్ధమైన బౌలింగ్ యాక్షన్ కలిగిన బౌలర్లు ఎప్పుడూ వార్తల్లో నిలుస్తూనే ఉంటారు.
TNN | Updated:
Nov 14, 2017, 05:35PM IST
క్రికెట్&zwnj;లో విరుద్ధమైన బౌలింగ్ యాక్షన్ కలిగిన బౌలర్లు ఎప్పుడూ వార్తల్లో నిలుస్తూనే ఉంటారు. ఒకప్పుడు దక్షిణాఫ్రికా స్పిన్నర్ పాల్ ఆడమ్స్ దగ్గర నుంచి నేటి గుజరాత్ లయన్స్&zwnj;కు చెందిన శివిల్ కౌశిక్ వరకు మనం చాలా మంది వింత యాక్షన్ బౌలర్లను చూశాం. ఇలాంటి బౌలింగ్ యాక్షన్లకు ఫిదా అయిపోయిన క్రికెట్ అభిమానులు చాలా మందే ఉన్నారు. ఇప్పుడు మరో బౌలర్ ప్రేక్షకులను తనవైపు తిప్పుకుంటున్నాడు. అతనే శ్రీలంకకు చెందిన 18 ఏళ్ల స్పిన్నర్ కెవిన్ కొత్తిగొడ.
ప్రస్తుతం మలేసియాలో జరుగుతున్న అండర్-19 యూత్ ఏసియా కప్ టోర్నమెంట్&zwnj;లో శ్రీలంకకు ప్రాతినిధ్యం వహిస్తున్న ఈ లెగ్ స్పిన్నర్ అందరి దృష్టిని తనవైపు తిప్పుకుంటున్నాడు. ఈ వారం ఆఫ్ఘనిస్తాన్&zwnj;&zwnj;తో జరిగిన మ్యాచ్&zwnj;లో శ్రీలంక 61 పరుగుల తేడాతో విజయం సాధించింది. కుడిచేతి వాటం లెగ్ స్పిన్నర్ అయిన కెవిన్.. ఈ మ్యాచ్&zwnj;లో ఒక వికెట్ తీశాడు. దీంతో ఇప్పుడు కెవిన్ హాట్ టాపిక్&zwnj;గా మారాడు. దక్షిణాఫ్రికా చైనామన్ స్పిన్నర్ పాల్ ఆడమ్స్&zwnj;ను కెవిన్ గుర్తు చేస్తున్నాడంటూ సోషల్ మీడియాలో ప్రశంసలు కురిపిస్తున్నారు. మరి మనోడి బౌలింగ్ యాక్షన్ ఎలా ఉందో మీరూ చూసేయండి..